Polițiștii din Karnataka m-au bătut cu bețe de bambus.
Mi-au rupt genunchii.
Mi-au legat mâinile cu o sfoară și m-au ridicat folosind un scripete.
Mi-au aplicat șocuri electrice în zona din care se alăptează copiii.
Au pus un bărbat să-mi aplice șocuri electrice în zona genitală.
După asta, a trebuit să mă târăsc pe fund.
Informațiile au ajuns la Poliția Tamil Nadu.
Au început să întrebe ce se petrece acolo.
Apoi au trimis doi polițiști să mă protejeze.
M-au dus la tribunal.
„Spune-i judecătorului că alegi să fii de partea poliției!”
„Dacă nu spui asta, te vom lăsa la tribunal.”
„Poliția Karnataka te va lua înapoi.”
„Te vor lua și-ți vor face orice doresc. Nu e responsabilitatea noastră.”
Le-am spus totul polițiștilor.
„Aici am stat în această perioadă.”
„Când a avut loc acest incident, banda era aici.”
Ce puteam să fac?
SOȚIA LUI VEERAPPAN
Mi-au zis să vorbesc, așa că a trebuit s-o fac.
Într-o zi, mama și sora mea
au venit cu fiica mea cea mare pentru ca aceasta să mă cunoască.
Nu știa că sunt mama ei.
Am întrebat-o dacă vrea să facă o baie. A zis că da.
Am dus-o în baie și am spălat-o,
pentru că în ziua respectivă se jucase în noroi
și avea părul plin de noroi.
M-am simțit prost când am văzut-o.
Voiam să fiu cu soțul meu,
dar am decis să locuiesc cu copiii mei.
Întreaga poveste este definită de mintea acestui bărbat.
Sunt convins că mintea lui funcționa
într-o cu totul altă manieră…
JURNALIST DE INVESTIGAȚII
…față de cea a oricărei alte persoane.
CU BANDA PRIN JUNGLĂ; INSTRUCȚIE CU ARME
Putere bandei sale se diminuase.
Majoritatea asociaților săi fuseseră arestați sau uciși.
Încetase cercul vicios al violenței și al haosului.
Era liniște.
Și asta provoca foarte multă anxietate.
Și foarte multă tensiune.
Cei doi ani de tăcere din partea lui Veerappan
au fost considerați liniștea…
FORȚELE SPECIALE KARNATAKA
…dinaintea furtunii.
Plănuia ceva măreț
și se pregătea pentru acest lucru.
Dintr-o tabără de-ale lui,
am recuperat versiunile traduse
ale lucrărilor lui Che Guevara.
Așa că știam că aveau loc negocieri între Veerappan
și o grupare militantă.
PE URMELE LUI VEERAPPAN
CAPITOLUL TREI - REVOLUȚIONARUL
Când guvernul și presa controlată de stat declară că cineva e infractor,
trebuie să investigăm cu atenție motivele
pentru care au loc aceste infracțiuni.
Oare infractorul s-a născut infractor sau a fost transformat într-unul?
MAARAN FOST MILITANT TAMIL
În Tamil Nadu, Veerappan era considerat un om curajos și temerar, un vrăjitor.
Era un om care luptase împotriva nedreptăților,
dar l-am înțeles mai bine când l-am cunoscut.
Când l-am cunoscut pe Veerappan,
era supărat că nu putea să facă nimic
pentru oamenii nevinovați ale căror vieți erau afectate,
iar noi voiam să-i oferim
îndrumare.
Aveam o organizație,
un cod, o filozofie.
INSTRUCȚIE TETE
Eram Armata de Eliberare a Tamil Nadu.
Drepturile tamililor, limba noastră,
cultura și pământul nostru erau exploatate.
Armata de Eliberare a Tamil Nadu a luptat ca să rezolve aceste probleme.
De asemenea, aveam și niște nevoi politice.
Credeam că pădurile lui Veerappan puteau fi
pilonul de bază al operațiunilor mișcării noastre.
Veerappan a fost interesat și inspirat de această idee.
I-am povestit despre istoria mai multor mișcări revoluționare
și despre liderii lor,
și i-am oferit câteva cărți.
Viața lui Prabhakaran, lupta sa pentru națiunea Tamil Eelam…
Povestea lui Che Guevara.
Fidel Castro, Karl Marx, Lenin, Mao Zedong, Ho Chi Minh.
„Ar trebui să devii
un lider asemenea lor.”
S-a transformat în altă persoană.
Voia să înceteze toate activitățile pe care le făcuse în viața sa
și să facă ceva nou,
ceva revoluționar.
Am primit o informație credibilă conform căreia el a spus:
„Voi răpi un singur om.”
„Și, dacă-l răpesc,
prim-miniștrii ambelor state…”
Se referea la Karnataka și Tamil Nadu.
„…vor veni la mine în patru labe.”
I-am spus superiorului meu:
„Domnule, am motive să cred
că plănuiește să răpească o persoană foarte importantă.”
A râs. A zis: „Lasă-l să răpească!”
Era foarte delăsător, relaxat și nepăsător.
A zis: „Lasă-l să răpească!”
„Guvernul va vedea cât de importantă este EFS.”
În noaptea de 30 iulie 2000,
Rajkumar cinase împreună cu soția sa
și se pregătea să-și încheie ziua.
Atunci a apărut Veerappan.
Avea arma atârnată de umăr.
Cei prezenți la fața locului au amuțit.
În scurt timp,
Veerappan a dispărut în întunericul ce se întindea în spatele casei
alături de captura sa neprețuită, Rajkumar.
Azi-noapte, în jurul orei 21:30,
după ce Dr. Rajkumar
a luat cina,
Veerappan și asociații lui i-au înconjurat ferma…
Prim-ministrul a anunțat că, duminică seara, la ora 21:30,
Dr. Rajkumar și trei asociați de-ai acestuia,
dl SA Govindaraj, dl Nagesh și dl Nagappa,
au fost răpiți de la ferma lor din Tamil Nadu.
ZIUA 1
Vestea se răspândea rapid în Bengaluru,
capitala statului Karnataka.
Liniile de telefonie mobilă și fixă au fost ocupate timp de două-trei ore,
iar oamenii erau blocați în aeroporturi
și stații de tren și de autobuz,
deoarece întregul oraș ajunsese într-un impas.
Ne confruntam
cu unul dintre cele mai șocante evenimente din istoria statului Karnataka,
deoarece Rajkumar era un om deosebit.
Era cea mai mare vedetă de cinema din Karnataka.
DR. RAJKUMAR VEDETĂ DE CINEMA DIN KARNATAKA
Era un om iubit,
respectat,
admirat
și apreciat de decenii întregi.
Era o vedetă de cinema divinizată de toți cetățenii din Karnataka.
Un artist de o valoare rar întâlnită.
O persoană cu o disciplină rar întâlnită.
Un bărbat cu o personalitate rar întâlnită.
Așa este Rajkumar.
Este de neegalat
atât ca sfânt,
cât și ca erou romantic.
Personajele pe care le-a interpretat…
Mamă!
Rolurile pe care le-a jucat
debordau de decență și sinceritate.
Era ambasadorul cultural al statului Karnataka.
Era renumit pentru integritatea sa, afișată și pe ecrane, și în realitate.
În Karnataka, lansarea unui film în care juca Rajkumar
însemna un prilej de sărbătoare și bucurie absolute.
Era bătaie pe bilete.
Atmosfera din fața cinematografelor
era întreținută de mulțimi enorme și agitate
și de bucuria de nedescris pe care o simțeau când intrau în cinematograf
și aveau prilejul să-l vadă pe Rajkumar prinzând viață pe ecran.
Pentru locuitorii din Karnataka,
era inadmisibil ca un astfel de om
să fie victima neajutorată
a unui tâlhar tamil diabolic
precum Veerappan.
Prima propoziție pe care mi-a adresat-o prim-ministrul a fost:
„Dle Arkesh, cum rezolvăm asta?”
Se citea foarte multă suferință pe fața lui.
I-am spus că aș putea să efectuez un atac de mare precizie
cu ajutorul Gărzii de Securitate Națională,
prin care să-l eliberez pe Rajkumar.
Mi-a zis: „Spune-mi sincer, cât de riscant ar fi
pentru viața dlui Rajkumar?”
I-am zis: „Indiferent de măsurile de siguranță pe care le-am adopta,
această operațiune presupune un risc de cel puțin 20%.”
A zis:
„Nu-mi pot asuma nici măcar un risc de 1% în ce privește viața lui Rajkumar.”
Veerappan a efectuat cea mai îndrăzneață luare de ostatici.
Atmosfera era foarte ostilă.
ASOCIAȚIA DE FILM MYSORE
Nu putem ignora faptul
că lipsa implicării politice din ambele părți ale graniței
este cea care a provocat criza actuală a ostaticilor.
Administrația publică, poliția și guvernul
erau în impas.
În acest moment,
guvernul are propria sa strategie.
Guvernul a elaborat un fel de strategie…
Habar nu aveau ce ar fi trebuit să facă în continuare.
Deja au avut loc numeroase incidente violente.
Din cauza tensiunilor, instituțiile de învățământ
le-au dat vacanță elevilor.
Ambele guverne ar trebui să ia urgent măsuri.
Ostaticii ar trebui să fie eliberați imediat.
Așa că guvernul a început să acționeze cu grijă.
Primul lucru pe care l-a făcut a fost să retragă EFS din zonă.
Toate operațiunile pentru capturarea lui Veerappan au fost anulate.
Acum Veerappan avea un avantaj.
Începuse să dețină controlul.
A cerut să i se trimită urgent un emisar.
SM Krishna, prim-ministrul statului Karnataka de la acea vreme,
a zburat la Chennai,
capitala statului Tamil Nadu,
pentru a se întâlni cu prim-ministrul Karunanidhi.
Am venit să-i adresez o cerere specială onorabilului prim-ministru,
și anume să trimitem un emisar
și să aflăm ce dorește.
Am primit informații din Chennai conform cărora RR Gopal,
editorul revistei Nakkheeran…
Între Nakkheeran Gopal și Veerappan exista o anumită familiaritate.
El negociase eliberarea a nouă agenți silvici
răpiți de Veerappan cu câțiva ani în urmă.
Am avut o rată de succes de 100%.
Nu încerc să mă laud cu asta.
Un bărbat ca Nakkheeran Gopal
ar fi reușit cu siguranță să-l facă pe Veerappan să gândească rațional
și să-l convingă că Rajkumar
era o personalitate prea importantă pentru a se lua de el.
Ne simțeam ca niște vite trase de laț.
Veerappan spunea că, dacă cineva scoate un sunet,
îl va împușca pe Rajkumar.
OSTATICI: TENSIUNI ÎN ÎNTREGUL STAT
NAGESH - OSTATIC
Eram îngroziți.
Atunci Rajkumar a întrebat:
„Îl voiai pe Rajkumar, nu?”
„Eu rămân, dar eliberează-i pe acești trei bărbați!”
„Împușcă-mă pe mine!”
Din ce înțelesesem, Veerappan era un bărbat diabolic,
un criminal.
Nu am dormit prea mult, de teamă
că ar fi putut face oricând ceva.
Noaptea asculta știrile BBC.
PANTERA PĂDURII
N-a ratat niciodată știrile.
Se anunțase că urma să vină Nakkheeran.
ZIUA 8
Prim-ministrul statului Karnataka, SM Krishna, a confirmat
că Gopal, editorul revistei tamile, a pornit în misiunea sa.
Guvernul a decis să negocieze cu Veerappan pentru eliberarea lui Rajkumar…
SIVASUBRAMANIAN FOTOJURNALIST
…și a decis să trimită echipa revistei noastre în rol de emisari.
Ploua torențial.
Ne temeam nonstop.
Fulgera.
Ploua.
Erau mii de elefanți,
tigri, gheparzi.
Cum putea Rajkumar să supraviețuiască în acel mediu ostil?
Era bătrân. Avea 71 de ani.
Cum putea să facă față frigului?
Eram la 15 kilometri în adâncul pădurii.
Veerappan nu mai era la fel de prietenos.
Era foarte înverșunat.
Am vorbit cu Rajkumar și l-am întrebat cum îl tratează Veerappan.
Rajkumar mi-a zis: „Veerappan
se comportă ca un copil mic, și acum suntem prieteni.”
L-am întrebat: „Cum?”
A zis: „Când am fost răpit, ploua torențial.”
„Pe drum, trecând de pe un deal pe altul, am traversat un pârâu.”
„Sute de broaște au început să orăcăie la unison.”
„A fost foarte idilic de ascultat. Dintr-odată s-au oprit,
iar apoi a început o singură broască să orăcăie,
iar celelalte s-au luat după ea.”
„Una după alta, toate au cântat iar la unison.”
„Apoi s-au oprit.”
„Ascultând cântecul broaștelor,
am simțit că muzica naturii este mai hipnotizantă decât orice simfonie.”
„Veerappan a stat cu mine și am ascultat timp de trei ore.”
„A fost cea mai frumoasă experiență din viața mea
și mi-a făcut mare plăcere.”
În dimineața următoare,
Veerappan a comunicat zece condiții pentru eliberarea lui Rajkumar.
M-am grăbit înapoi foarte confuz.
Înainte, când Veerappan răpise oameni,
răpea agenți silvici…
OM DE AFACERI ELIBERAT
…fotografi și turiști,
crezând că erau oameni importanți,
dar și-a dat seama că răpirea lor nu a avut niciun rezultat,
deoarece erau oameni foarte obișnuiți.
CEREREA DE RĂSCUMPĂRARE A FOST RESPINSĂ
Dar, cu Rajkumar,
Veerappan știa că șefii statului îi vor cădea la picioare.
Majoritatea cerințelor
aveau o notă de activism.
VEERAPPAN ESTE CONSIDERAT NAȚIONALIST TAMIL
Lucrurile erau abordate
dintr-o perspectivă tamilă.
Și asta era deranjant.
S-a chinuit pentru limba kannada și suferă acolo.
Nu ne putem da viața pentru el?
Puneți-ne să mergem în pădure și să-l ucidem pe Veerappan!
Dacă lucrurile nu se rezolvă
într-o zi sau două, se poate întâmpla orice.
Întotdeauna a mocnit o tensiune
între cetățenii din Tamil Nadu și cei din Karnataka.
De sute de ani.
Acest lucru a fost exacerbat
de anumite poziții politice asumate de ambele părți.
Deci această problemă a existat dintotdeauna.
CELE ZECE CERINȚE ALE LUI VEERAPPAN
Era evident că exista un grup de persoane
care îl foloseau pe Veerappan pentru a-și propaga mesajul pro-Tamil.
Situația începea să se complice.
Când eram la școală,
am auzit informații despre epurarea etnică
a tamililor din Sri Lanka din 1983.
Impactul s-a resimțit asupra întregului Tamil Nadu.
Dacă vrem să rezolvăm aceste probleme,
vom putea face asta
prin fondarea unei națiuni suverane tamile.
Nu pot să aprofundez subiectul,
așa că de asta sar peste detalii.
Dacă intru în detalii,
asta va deveni declarația mea de autodenunț.
ZIUA 18
Urmează să vedem când îi va elibera Veerappan
pe Dr. Rajkumar și pe ceilalți trei ostatici.
Ce face guvernul nostru?
Cum poate să permită ca această situație să continue?
JENNIFER ARUL JURNALISTĂ DE TELEVIZIUNE
Așteptam la nesfârșit informații,
iar apoi venea Gopal și susținea o conferință de presă enormă
la care participa întreaga lume mediatică.
Era o știre importantă, de neratat.
Era un jurnalist ca noi, ceilalți.
Avea propria sa revistă.
Dar a ajuns faimos dintr-odată.
Merită toate laudele pentru că și-a asumat riscul
și și-a riscat siguranța personală.
Dar de ce dura atât?
E o întrebare simplă.
ZIUA 50
Au trecut aproape 50 de zile de când Dr. Rajkumar
și alte trei persoane au fost răpite de tâlharul Veerappan.
PENTRU DR. RAJ SĂ INTERVINĂ GUVERNUL
Am vrut să-l aducem înapoi pe Rajkumar cu orice cost,
așa că l-am făcut pe Veerappan să-și diminueze cerințele,
apoi am negociat cu guvernul și i-am făcut să se înțeleagă.
Mi-am dat toată silința să-i explic.
Este problema tamililor.
Pentru aceștia, există tensiuni majore la graniță.
Ne-a amintit de revoltele petrecute în 1992 din cauza râului Cauvery.
Tamilii au fost atacați, iar proprietățile lor au fost incendiate.
Ce li s-ar fi întâmplat dacă Rajkumar ar fi pățit ceva?
„KOLATHUR” MANI POLITICIAN TAMIL
Au trecut două luni în acest fel.
Simțeam că trebuia să se ia măsuri.
Demnitarii m-au întrebat:
„Ne poți ajuta să îl eliberăm pe Rajkumar?”
Kolathur Mani era un bărbat foarte influent din Tamil Nadu.
Era un proprietar notoriu de terenuri
și un politician foarte important din Tamil.
Din 1983 până în 1986,
Tigrii Eliberării din Tamil Eelam s-au antrenat în orașul său.
Mulți lideri importanți ai TETE au fost pregătiți pe terenurile lui.
Atât de mare era respectul pe care îl impunea.
Ni s-a spus că Kolathur Mani îl va convinge pe Veerappan
așa cum noi n-am reușit.
Ni s-a zis să-l chemăm pe Kolathur Mani.
Înainte să intrăm, am fost înștiințați
că Rajkumar și-a întrerupt tratamentul.
Dacă i se întâmpla ceva unui ostatic?
Asta era cea mai mare temere a noastră.
În fiecare zi explicam măsura în care guvernul
îi poate îndeplini cerințele.
Stăteau ore întregi și discutau.
Uneori dura șase ore să le explicăm ceva.
Le-am spus lui Veerappan și bandei sale: „Decideți repede!”
„Cerințele au legătură cu ajutorarea tamililor.”
„Dacă i s-ar întâmpla ceva lui Rajkumar din cauze naturale,
imaginați-vă calvarul prin care ar trece tamilii!”
Veerappan a întrebat: „Tu ce zici să facem?”
„Renunțați la cerințele imposibile!”
Veerappan a zis că ar trebui să mergem la Curtea Internațională de Justiție
ca să rezolvăm disputa legată de râul Cauvery.
Noi am zis „nu”.
Veerappan a zis că tamila ar trebui să fie a doua limbă oficială din Karnataka.
Noi am zis „nu”.
Adevărul era
că cerințele erau absolut absurde și ridicole.
Guvernul nu putea îndeplini nicio cerință
din punct de vedere legal sau realist.
Cu excepția unei cerințe.
Ceea ce vă spun acum nu este ficțiune
sau poveste.
E o întâmplare reală.
Persoana de interes era Shankar Bidari.
Tot ce a urmat după ce Shankar Bidari
a intrat în peisaj în februarie 1993 a fost doar teroare.
VENUGOPAL AVOCAT
Sute de persoane au fost arestate,
fiind acuzate că îl ajutau pe Veerappan.
Soții, surori, frați, unchi, toată lumea.
Erau înarmate?
Au fost implicate în vreo infracțiune?
Nu exista nicio probă,
în afara mărturisirii lor, scrisă de poliție
și semnată de Shankar Bidari.
A primit permisiune să invoce prevederile APAT,
adică Actul de Prevenire a Activităților Teroriste.
Actul PAT.
Era o lege draconică, adresată doar teroriștilor
care aveau scopul de a intimida guvernul instituit.
Din păcate, era folosită împotriva sătenilor.
APAT!
Neajutorarea lor…
Erau cu adevărat neajutorați.
Toți acești oameni zăceau în închisoare.
Nu se întrevedea nicio șansă să fie judecați prea curând.
Îi țineau la închisoare timp de zece ani.
Dar, când Rajkumar a fost răpit,
una dintre cerințele lui Veerappan a fost:
„Toți oamenii nevinovați
care putrezesc în închisoare din cauza mea
trebuie să fie eliberați.”
Și ia priviți ce s-a întâmplat!
Dintr-odată, guvernul a devenit foarte activ.
A început să investigheze cum puteau acești oameni să fie eliberați.
Era foarte clar că guvernul Karnataka
încerca din răsputeri să iasă din acest impas.
Nu le păsa dacă deținuții erau eliberați.
Așa că Veerappan a cerut asta, iar guvernul a zis „da”.
Ambele guverne au fost de acord
să elibereze deținuții pe cauțiune.
Dacă această condiție este îndeplinită de guvern,
Rajkumar ar putea fi eliberat într-o zi sau două.
Toată lumea se implicase în răpirea lui Rajkumar.
Toată lumea era încântată, fericită și ușurată
că Rajkumar urma să fie eliberat.
Mâine va fi eliberat. Mâine.
Oamenii din Mysore sunt foarte fericiți.
Ne-am bucurat când s-a anunțat că vor fi eliberați.
Toți oamenii lui Veerappan ne-au spus că vom fi eliberați în ziua următoare,
că-l vor trimite pe Nakkheeran și că ne vor da drumul.
Au zis: „Nu mai avem probleme.”
„Nu mai avem alte cerințe.”
„A fost singura cerință.”
În ziua respectivă, toată lumea era fericită.
Ne-am gândit: „Problema a luat sfârșit.”
„În sfârșit, ne vom întoarce. Nu vor mai fi probleme.”
Se bucurau că urma să fie eliberați într-o zi sau două.
Și Veerappan era fericit.
Veerappan a adus niște apă într-o farfurie.
A adus zahăr și frunze
și a stors zeama din ele.
A scurs câțiva stropi în farfurie, iar amestecul a devenit ca o prăjitură.
Descoperiseră lucruri miraculoase în pădure.
Nu voi uita niciodată acea zi.
Cu siguranță se simțea extrem de îndreptățit.
A fost un moment rar și special.
Veerappan nu a dormit niciodată alături de ostaticii lui,
dar începuse să doarmă cu noi.
Dar a avut loc o răsturnare de situație.
Un anumit domn Abdul Karim,
tatăl lui Shakeel Ahmed, subinspectorul poliției din zona dealurilor MM,
s-a dus la Curtea Supremă și a depus o cerere de apel în care spunea:
„Mi-am pierdut fiul din cauza acestor persoane acuzate.”
„Retrageți APAT doar ca să-l eliberați pe Rajkumar?”
„Această acțiune din partea guvernului este ilegală,
așa că trebuie anulată urgent.”
Retragerea cazurilor împotriva acuzaților
a fost făcută sub presiunea unui tâlhar derbedeu și bandit.
Asemenea lucruri nu vor fi admise în această țară.
Prizonierii APAT au fost închiși.
Curtea Supremă a interzis eliberarea acestora.
Nu urma să fie eliberați.
Sunt nerăbdători. Ce le veți spune oamenilor din Karnataka?
Oamenii din Karnataka își pierd încrederea și speranța.
Acum vrem să știm care este concluzia acestei ședințe.
Comportamentul lui se schimbase.
Nu-și putea controla furia.
Oricât de fericit fusese, comportamentul lui se schimbase.
S-a ridicat imediat.
„Nu contează dacă Rajkumar pățește ceva?”
Era prima dată când zicea așa ceva.
Întreaga sa bandă a început să zică:
„Împușcă-l pe unul dintre ei!”
„Cum fac talibanii în avioanele deturnate.”
„Hai să facem ceva de genul ăsta!”
„Îl împușcăm pe unul și li-l trimitem.”
Nagappa era ostatic alături de Dr. Rajkumar.
Când Veerappan a zis:
„Guvernul mă va asculta doar când voi ucide un ostatic”,
Nagappa a auzit.
S-a gândit cine ar fi putut fi acea persoană.
Nu va fi Rajkumar. Nu va fi nici ginerele lui.
Cea mai neimportantă persoană din întreaga ierarhie era Nagappa.
Așa că Nagappa se pregătea să moară.
Toată lumea dormea.
Mereu exista o sabie la îndemână.
Nagappa a luat-o.
A trecut pe lângă Rajkumar și ceilalți.
A intrat în cort
și a ridicat sabia ca să atace.
L-a atacat pe Veerappan cu sabia.
Veerappan l-a prins.
Ne-am trezit. Era întuneric și nu vedeam nimic.
Veerappan și-a văzut tăieturile de pe mână și s-a înfuriat.
Le-a cerut imediat să-l lege pe Nagappa.
Nagappa a început să țipe.
Veerappan i-a zis să nu mai țipe.
Nimeni nu-l mai lovise sau rănise vreodată pe Veerappan.
Veerappan zicea
că ar fi trebuit să-i ucidă.
În acel moment,
Nagappa era legat la mâini și cerea încontinuu apă.
Nakkheeran i-a dezlegat nodurile.
Le-a dezlegat în timp ce noi priveam.
Din vârful dealului, a văzut un oraș.
A urmat luminile până a ajuns la drum.
Așa a evadat Nagappa.
M-am gândit
că s-a zis cu noi.
Aduceți-l aici! Pe partea asta.
Imediat, aici.
Se zice că l-a atacat pe Veerappan cu o seceră.
Dacă declarația lui, conform căreia l-a atacat pe Veerappan, este adevărată,
atunci, cred că problema a devenit mai complicată.
Rudele lui Rajkumar erau foarte nemulțumite.
Considerau că întoarcerea lui Nagappa
i-a pus în pericol viața lui Rajkumar.
Nu puteam prezice starea de spirit a lui Veerappan.
I-am zis premierului statului Tamil Nadu: „Situația e tensionată.”
„E o persoană capabilă să ucidă oameni fără să stea prea mult pe gânduri,
așa că vă rugăm să grăbiți procesul.”
ZIUA 70
Evadarea lui Nagappa din ghearele lui Veerappan
a fost o răsturnare de situație nefastă.
Veerappan trebuia să fie calmat.
Situația trebuia să fie detensionată.
GOPAL: „NAGAPPA A DISTRUS MISIUNEA”
„RAJKUMAR AR FI FOST ELIBERAT PE 3 OCT.”
Nu sosea nicio veste din junglă.
Era o liniște sinistră.
Apoi Veerappan a cerut ca cel mai renumit
naționalist tamil, Nedumaran, să fie noul său emisar.
Situația răpirii lui Rajkumar l-a adus în lumina reflectoarelor
pe fostul congresmen, care a devenit lider separatist tamil.
Poate că acum politicianul se bucură de atenția publicului,
dar vom vedea în zilele următoare
dacă o va putea menține.
Eu și Sivasubramanian am mers pe motociclete.
Nedumaran a venit cu mașina lui Sumo.
Pe mașina lui scria „Caleașcă tamilă”.
Când l-a văzut pe Nedumaran, Rajkumar a prins curaj.
Dl Nedumaran a gestionat foarte bine discuția.
Se vedea că avea experiență în politică.
Nedumaran a zis:
„Toată lumea visează la o națiune tamilă liberă.”
„Suntem perfect de acord aici.”
„Dar nu poți realiza asta cu o singură răpire.”
„Ai avut așteptări mari.”
„Partea bună e că aceste cerințe sunt renumite.”
„Nimeni nu vorbea despre cerințele astea,
dar acum se vorbește și se scrie despre ele.”
A mai zis: „E o mică victorie,
dar nu ți le vor îndeplini pe toate.”
I-a convins pe toți. S-au lăsat toți convinși.
Apoi Veerappan m-a luat deoparte să discutăm.
Atunci mi-a spus despre răscumpărarea pe care o primiseră deja.
Când am plecat de la Secretariat,
reporterii ne-au întrebat: „Câți bani a cerut Veerappan?”
Am mințit și am zis că nu a fost vorba despre bani.
Pe lângă cele zece cerințe,
Veerappan a făcut-o și pe a unsprezecea.
A cerut zece miliarde de rupii.
Nici nu ne puteam imagina zece miliarde de rupii.
A oferit o explicație simplă.
A zis: „Am nevoie doar de un miliard cash. Restul dați-mi-l sub formă de lingouri!”
A zis că lingourile de aur trebuie să fie topite
într-o bilă enormă pe care să i-o aducă.
După negocieri, a scăzut suma la un miliard de rupii.
Noi i-am zis că nu este posibil.
Nu este adevărat.
Doresc ca asta să fie foarte clar.
Am auzit că suma a fost de 100 de milioane de rupii.
E păcat că statul a trebuit să se implice într-o astfel situație.
Un stat suveran
a trebuit să se implice într-o tranzacție financiară cu un tâlhar.
Este un lucru foarte dureros.
În final, au contat banii.
N-a contat nicio cauză pentru Tamil.
Până la urmă, au contat banii.
Banii au decis.
NEDUMARAN: „DISEARĂ VOM PRIMI VEȘTI BUNE ÎN LEGĂTURĂ CU DR. RAJ”
ZIUA 90
Am citit în ziar că Veerappan
a avut foarte multe cerințe.
Soția lui se afla în arest. El n-a cerut
ca guvernul să îi aducă soția și copilul.
Dacă ar fi cerut asta, s-ar fi îndeplinit.
Mă aflam în arest de opt ani.
Nu știam pe nimeni altcineva în afară de ei.
Nu puteam să plec nicăieri. Nu puteam să vorbesc cu nimeni.
Nu aveam ce altceva să fac decât să le cer ajutorul.
Timp de opt ani am continuat să sper
că soțul meu nu va renunța la mine.
Credeam că îmi va găsi părinții
și îi va întreba unde sunt și ce fac.
Mama mi-a zis: „Nu, dragă. N-a venit.”
„N-a venit niciodată să întrebe de tine.”
Era supărat și determinat să nu mă vadă.
Credea că eram de partea poliției.
Era convins că soția lui
se dăduse de partea poliției.
Naționaliștii tamili au încercat să îi explice.
„Nu a fost vina ei.”
„Este pedepsită din cauza faptelor tale.”
„Trebuie să te răzgândești.”
„Sun-o și vorbește cu ea!”
Abia după asta a decis să ne vadă.
Eu și fiica noastră stăteam la câțiva metri distanță.
Vidhya s-a speriat de mustața tatălui ei.
Nu s-a apropiat de el.
Era întuneric și nu exista vizibilitate.
Când l-a văzut, s-a speriat.
Făcuseră un foc de tabără la baza dealurilor.
Într-un final, mi-a vorbit când mi-a oferit un biscuit.
Ne-a servit pe mine și pe copil cu câte unul.
„Te-ai dat de partea poliției, nu?”
I-am zis: „M-ai înțeles greșit.”
„Nu te-aș trăda niciodată.”
I-am spus asta plângând.
„Au trecut atâția ani
în care nu ți-a păsat de mine!”
„Nu te-ai deranjat să vezi ce fac.”
„Nu ți-a păsat de mine.”
„Te-ai gândit măcar la asta?”
După asta s-a simțit foarte prost.
În dimineața următoare, Vidhya ezita să se apropie de el,
dar era dornică să-i vorbească.
A fost prima dată când i-a spus tatălui ei „tată”.
Am stat lângă el când vorbea.
Fiica noastră i-a dormit în poală.
Asta a părut că l-a impresionat.
Atunci a simțit dragoste
față de fiica lui.
Și-a dat seama că a făcut o greșeală.
Aceste întâlniri l-au făcut să se răzgândească
și l-au făcut să se gândească la lucruri noi.
Mi-a împărtășit anumite lucruri.
„Vreau să duc o viață liniștită și pașnică alături de familia mea.”
Astfel de gânduri sunt o piedică
în viața unui luptător revoluționar.
Această schimbare de mentalitate ne-a obligat
să încheiem relația pe care o aveam cu el.
Și-a strâns pumnii, arătând situația dificilă în care se afla.
Simțeam că-mi frânge inima.
Simțeam că îl abandonam
și mă întrebam ce se va alege de viața lui.
Era un luptător extraordinar,
era cel care ceruse drepturile
și cel care protejase granițele.
Oare societatea tocmai își pierduse unul dintre cei mai curajoși luptători?
A fost o zi foarte tristă și deprimantă.
ZIUA 108
Era ceva schimbat la Rajkumar,
dar nu ne puteam da seama ce anume.
Atunci ne-a zis Veerappan despre vopseaua de păr pe care i-o pregătise.
Voia ca Rajkumar să fie pregătit de gală.
Rajkumar i-a pus lui Veerappan un medalion la gât.
I-a zis: „Vei fi păzit de toate relele”,
și i-a pus cenușă sacră pe frunte.
Apoi amândoi s-au îmbrățișat și au plâns.
RAJKUMAR SE ÎNTOARCE DUPĂ 108 ZILE
Când ne-am întors, părea că suntem în paradis.
„Ne-am întors?”
„Ce s-a întâmplat acolo? Chiar ne-am întors?”
Nu ne întrebam
decât dacă ne-am întors cu adevărat.
E o amintire dureroasă.
Cu puțin timp în urmă...
MUNCA GUVERNULUI E MUNCA DOMNULUI.
...premierul statului Tamil Nadu m-a informat
că Dr. Rajkumar și Nagesh
au fost eliberați de către răpitorii lor.
Sosise mult așteptata zi a eliberării lui Rajkumar.
A fost cel mai euforic și festiv eveniment din istoria recentă.
În sfârșit, Rajkumar se întorsese în Karnataka.
Și totul era bine.
Dar ce s-a întâmplat cu Veerappan?
A scăpat, ca întotdeauna, în adâncul unei jungle necunoscute.
Întreaga situație avea o notă de epuizare,
resimțită de guvern,
de EFS
și de întreaga Indie.
Întreaga administrație de stat
era determinată să îl prindă pe Veerappan și să pună capăt regimului acestuia.
Ar fi mutat munții din loc ca să-l captureze pe Veerappan.
Pentru draga mea soție,
cu multă iubire și afecțiune.
Am ascultat caseta pe care mi-ai trimis-o.
Când îmi trimiți casete,
dacă îmi trimiți mai multe deodată,
numerotează-le!
Casetele pe care mi le-ai trimis acum nu erau numerotate,
așa că le-am ascultat în ordinea greșită și am fost confuz.
Să nu mai faci asta!
Am scris „Mu” pe caseta care îți va fi dată.
„Mu” vine de la „Muthu”, numele tău.
Ți-e adresată ție.
Muthu, asta e pentru tine.
Ce ai zis este corect. Nu încape îndoială.
Să nu fii dezamăgită de mine!
Trăiesc și fac bani doar pentru tine și pentru dragile mele fiice.
Ce să fac cu banii, dacă nu să vă asigur vouă traiul?
A vorbit și Vidhya a noastră în înregistrare.
A zis că abia așteaptă să mă vadă.
Abia aștept să-mi văd fiica!
Sper să prindem ziua în care copiii noștri ne vor plimba cu mașina.
Noi doi vom sta pe bancheta din spate. Ar trebui să vadă asta și dușmanii noștri.
Asta îmi doresc.
Am plănuit totul până la ultimul detaliu, doar că azi sunt în pădure.
Dar te rog să ai grijă.
Nemernicii ăia diabolici vor fi cu ochii pe tine.
Aici nu stăm degeaba. Facem toată munca necesară.
Pregătesc armele și oamenii de care avem nevoie pentru asta.
Am așteptat cu nerăbdare
niște arme mai puternice.
În curând vom pleca din țară.
Se va întâmpla în scurt timp.
Planul este în desfășurare.
Subtitrarea: Diana Lupu